**ไมน็อกซิดิล**

**ความแรง 20 มิลลิกรัม ต่อ 1 มิลลิลิตร**

**ชนิด<น้ำ, โลชัน>**

**ชื่อการค้า <tradename>   
(<ชื่อการค้า>)**

**เป็นยาใช้ภายนอก ห้ามรับประทาน**

1. **ยานี้คือยาอะไร**
   1. **ยานี้มีชื่อว่าอะไร**

* ยานี้มีชื่อว่า ไม-น็อก-ซิ-ดิล (minoxidil)
  1. **ยานี้ใช้เพื่ออะไร**
     + ใช้รักษาผมร่วง ในผู้ชายหรือผู้หญิง อายุ 18-65 ปี

1. **ข้อควรรู้ก่อนใช้ยา**
   1. **ห้ามใช้ยานี้เมื่อไร**
      * เคยแพ้ยานี้ หรือส่วนประกอบของยานี้
      * กำลังตั้งท้อง วางแผนจะตั้งท้อง หรืออยู่ระหว่างให้นมลูก
      * มีโรคความดันโลหิตสูง
      * หนังศีรษะอักเสบ ติดเชื้อ หรือมีความผิดปกติเกี่ยวกับหนังศีรษะ เช่น โรคสะเก็ดเงิน
      * มีการโกนหนังศีรษะ
   2. **ข้อควรระวังเมื่อใช้ยานี้**

**ให้ปรึกษาแพทย์หรือเภสัชกร****ในกรณีต่อไปนี้**

* + - มีโรคหัวใจและหลอดเลือด
    - กำลังใช้ยานี้ร่วมกับยา อาหาร สมุนไพร หรือผลิตภัณฑ์เสริมอาหารบางชนิด เพราะอาจมีผลต่อการรักษาหรือเกิดอันตรายได้

**“แต่หากท่านไม่แน่ใจว่ามีภาวะเหล่านี้อยู่   
โปรดปรึกษาแพทย์หรือเภสัชกร”**

1. **วิธีใช้ยา**
   1. **ขนาดและวิธีใช้**
      * ควรใช้ยาตามคำแนะนำของแพทย์หรือเภสัชกรเท่านั้น เพราะขนาดและระยะเวลาในการใช้ยานี้ขึ้นกับชนิดและความรุนแรงของโรค
      * ล้างมือให้สะอาดก่อนและหลังใช้ยา
      * พ่นยาลงบนหนังศีรษะ แล้วนวดเบาๆ
      * ใช้ยานี้วัน 2 ครั้ง เช้า-เย็น
   2. **หากลืมใช้ยาควรทำอย่างไร**
      * ใช้ยานี้ทันทีที่นึกขึ้นได้ แต่ถ้าใกล้กับครั้งถัดไปให้ข้ามไปใช้ยาในครั้งถัดไป ห้ามเพิ่มขนาดยาเพื่อชดเชยยาที่ลืม
   3. **ถ้าใช้ยาเกินขนาดที่แนะนำควรทำอย่างไร**
      * ให้สังเกตอาการอย่างใกล้ชิด หากมีอาการผิดปกติที่รุนแรง ให้นำส่งโรงพยาบาลทันที
2. **ข้อควรปฏิบัติระหว่างใช้ยา**

* พบแพทย์ตามนัดอย่างสม่ำเสมอ เพื่อติดตามผลการรักษาหรืออันตรายจากยา
* ยานี้อาจจะทำให้ผมร่วงในช่วง 2-6 สัปดาห์แรกที่ใช้ยา เนื่องจากมีการสร้างเส้นผมขึ้นมาใหม่
* ถ้าผมร่วงติดต่อกันนานเกิน 2 สัปดาห์ให้ไปพบแพทย์
* ถ้ามีการกินยานี้ ให้นำส่งโรงพยาบาลทันที
* ระมัดระวังการขับขี่ยานยนต์ หรือทำงานเกี่ยวกับเครื่องจักรกล หรือทำงานที่เสี่ยงต่อการพลัดตกจากที่สูง เพราะยานี้อาจทำให้เกิดอาการเวียนหัวได้

1. **อันตรายที่อาจเกิดจากยา**
   1. **อาการที่ต้องหยุดยาแล้วไปพบแพทย์ทันที**
      * ลมพิษ บวมที่ใบหน้า เปลือกตา ริมฝีปาก
      * หน้ามืด เป็นลม แน่นหน้าอก หายใจลำบาก
      * ผื่นแดง ตุ่มพอง ผิวหนังลอก หรือมีจ้ำตามผิวหนัง
      * เจ็บหน้าอก หัวใจเต้นเร็ว เวียนหัว
      * มือบวม เท้าบวม น้ำหนักเพิ่มขึ้นอย่างรวดเร็ว

**“ให้หยุดยา แล้วไปพบแพทย์ทันที”**

* 1. **อาการที่****ไม่จำเป็นต้องหยุดยา   
     แต่ถ้ามีอาการรุนแรง ให้ไปพบแพทย์**
     + ปวดหัว คลื่นไส้
     + ระคายเคืองบริเวณที่ใช้ยา
     + ลักษณะเส้นผม หรือสีผมเปลี่ยนแปลงไป

1. **ควรเก็บยานี้อย่างไร**

* เก็บยาไว้ในบรรจุภัณฑ์เดิมตามที่ได้รับมา
* เก็บยาในที่แห้ง อย่าให้โดนแสงโดยตรง ควรเก็บที่อุณหภูมิไม่เกิน <ปรับตามทะเบียนยา> องศาเซลเซียส ไม่ควรเก็บยาในที่ร้อนหรือชื้น เช่น ในรถ ห้องน้ำ ห้องครัว
* เก็บยาให้พ้นมือเด็ก

1. **ลักษณะและส่วนประกอบของยา**

* **ลักษณะยา** <ลักษณะตามทะเบียนยา>
* **ตัวยาสำคัญ** คือ ไมน็อกซิดิล
* **ส่วนประกอบอื่น** ได้แก่ <ส่วนประกอบตามทะเบียนยา>
* **ผู้ผลิต** <ปรับตามทะเบียนยา>
* **ผู้นำเข้า** <ปรับตามทะเบียนยา>
* **ผู้แทนจำหน่าย** <ปรับตามทะเบียนยา>

เอกสารนี้ปรับปรุงครั้งล่าสุด ………….

**ศึกษาข้อมูลยาเพิ่มเติมทางเว็บไซต์ของ อย.**

<http://druglink.fda.moph.go.th/u1dr>... หรือ QR code   
ที่เชื่อมมายังเว็บไซต์ของ อย.  
<ปรับตามทะเบียนยา>

**เอกสารนี้เป็นข้อมูลโดยย่อ**

**หากมีข้อสงสัยให้ปรึกษาแพทย์หรือเภสัชกร**

**หมายเหตุ PIL ฉบับนี้ใช้สำหรับตำรับ Minoxidil topical ความแรง 2% เท่านั้น**